Varanasi
Varanasi Res apud Vicidata repertae: Civitas: India Locus: 25°19′8″N 83°0′46″E Numerus incolarum: 1 198 491 Zona horaria: UTC+5:30 Situs interretialis Nomen officiale: Varanasi, वरणासी, बनारस Gestio Procuratio superior: Varanasi district Geographia Superficies: 82.10 chiliometrum quadratum Territoria finitima: Azamgarh Tabula aut despectus Vārāṇasī (ita Sanscrite: वाराणसी) sed vulgo बनारस Banārasa et interdum काशी Kāśī, est urbs ad laevam sive occidentalem Gangis fluminis ripam in civitate Uttar Pradesh Indiae, ab Hinduibus, Buddhistis, Iainisque sancta habita, una ex veterrimarum mundi continenter incultarum urbium. Cultura Varanasorum cum Gange religiosoque fluminis pondere arte coniungitur. Urbs sedes culturae et religionis in India septentrionali nonnulla milia annorum est. Multi insignes philosophi, poetae, scriptores, et musici Indici Varanasis habitabant vel habitant, inter quos Kabir, Ravi Das, Munshi Premchand, Jaishankar Prasad, Acharya Ram Chandra Shukla, Pandit Ravi Shankar, Girija Devi, Hariprasad Chaurasia, Ustad Bismillah Khan. Tulsidas suas Ramacharitamanas ibi scripsit, et Gautama Buddha suam primam contionem in loco Sarnath prope Kasos habuit. Ayurveda Varanasis orta fuisse dicitur. Mark Twain, scriptor Americanus, scripsit: "Benares est historiá grandior, memoriá grandior, etiam fabulá grandior, et bis grandis quam omnes coniunctim videtur."